Her er november-nyhederne på Disney+

Så er Disney klar med en liste over november-nyhederne på Disney+ streamingtjenesten – og det er tydeligt at se, at julen nærmer sig. En af de “store” titler er Lego Star Wars Holiday Special og der er noget at leve op til. Eller rettere; noget at undgå. George Lucas egen Star Wars: The Holiday Special, der kom i 1978, er blevet kendt af fans som et decideret fejlskud.

I Lego-versionen genforenes Rey, Finn, Poe, Chewie, Rose og droider “til en glædelig fest på Livsdagen”. Rey tager af sted på et nyt eventyr sammen med BB-8 for at opnå en dybere forståelse af Kraften.

I et mystisk Jedi- tempel bliver hun kastet ud i et eventyr på tværs af tidslinjer gennem forskellige øjeblikke fra Star Wars’ filmiske historie, hvor hun kommer i kontakt med Luke Skywalker, Darth Vader, Yoda, Obi-Wan og andre ikoniske helte og skurke fra alle ni film i Skywalker-sagaen. Men når hun tilbage i tide til Livsdagsfesten, og lærer hun den sande betydning af julestemning? Lego Star Wars Holiday Special kan ses fra den 17. november, men der i skrivende stund ikke nogen trailer ude, så du må nøjes med et billede mere …

Still fra Lego Star Wars Holiday Special.

En anden serie, som undertegnede ser frem til på november-menuen, er Muppets Now. Det er det første originale Muppets-show på Disney+ og serien, der er på seks afsnit, laves uden manuskript, så der er lagt op til impulsive løjer i det efterhånden 40 år gamle univers.

Sponseret link: Her kan du tegne abonnement på Disney+

I sæsonen på seks episoder skynder Scooter sig af sted for at nå sine leveringsdeadlines og uploade den helt nye Muppet-serie til streaming. Afsnittene skal afleveres nu, og han er nødt til at navigere gennem alskens forhindringer, distraktioner og komplikationer, som resten af Muppet-banden kaster efter ham. Muppets Now får premiere fredag den 6. november. Her er en smagsprøve:

En tredje serie, der er baseret på ældre karakterer, er Mickeys Vidunderlige Verden. Det er en helt ny serie af animerede kortfilm og den får premiere på Mickeys fødselsdag, onsdag den 18. november. I serien drager Mickey, Minnie, Anders, Andersine, Fedtmule og Pluto ud på deres største eventyr til dato. De skal “navigere gennem en vild og skør verden fuld af overraskelser, hvor Disney-magien gør det umulige muligt”.

Fra Mickeys Vidunderlige Verden.

Derudover fremhæver Disney selv sin animerede genfortælling af Lady og Vagabonden fra 1955, hvor en forkælet hund og en hård, men elskelig, herreløs hund drager ud på et uventet eventyr. Traileren kan ses herunder.

https://youtu.be/A2ZDDU34gYw

Sponseret link: Her kan du tegne abonnement på Disney+

Her er den komplette liste over november-nyhederne på Disney+:

Titel: | Premiere:
Artemis Fowl | 6. november
Familien Proud (sæson 2) | 6. november
Muppets Now | 6. november
Oil Spille of the Century | 6. november
Jorden Kalder Ned | 13. november
Noelle | 13. november
Yo, Min Ven Er Et Spøgelse | 13. november
Sært Men Sandt | 13.november
Trulliland ( sæson 1) | 13. november
Inside Pixar | 13. november
Lego Star Wars Holiday Special | 17. november
Mickeys Vidunderlige Verden | 18. november
Lady Og Vagabonden | 20. November
Marvel’s 616 (sæson 1) | 20. november
The Real Right Stuff | 20. november
Phineas og Ferb: Mission Marvel | 20. november
Marvel Rising: Band-kampen | 20. november
Black Beauty | 27. november
Ultimate Supercar (sæson 1) | 27. november
Hemmelighederne i Zoo (sæson 2) | 27. november
Far from Home: The Adventures of Yellow Dog | 27. november
Marvel Rising: Spøgelsesjagt | 27. november

Her er november-nyhederne på Disney+